Maghiarii din Canada sau maghiaro-canadienii (engleză: "Hungaian Canadians", maghiară: "kanadai magyarok") sunt cetățenii canadieni cu origini sau ascendență maghiară. Mulți dintre ei sunt refugiați care s-au stabilit în Canada după Revoluția ungară din 1956, în timpul celui de Al Doilea Război Mondial sau mai devreme (după Tratatul de la Trianon sau după Revoluția Maghiară din 1848). Primii imigranți maghiari au ajuns în Canada încă în secolul al XIX-lea. Mulți dintre ei sunt de origine panonică, ardeleană, secuiască, dar există și mici grupuri de ceangăi. O mare parte a comunității maghiaro-canadiene este de origine evreiască sau maghiară de religie mozaică. Mai ales credincioșii neologi se declară maghiari încă din sec. al XIX-lea, dar sunt și comunități hasidice sătmărene în orașele mai mari. Comunitatea maghiară a dat societății canadiene numeroși actori, jurnaliști și scriitori, precum și politicieni. Cele mai cunoscute maghiaro-canadieni sunt: Alanis Morissette, John Kricfalusi, Elvira Kurt, Elvis Stojko, William Shatner, Gabor Szilasi, Robert Lantos, Aaron Voros, etc.